system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Automobil.
assistant
Automobilul sau mai familiar mașina, este un vehicul cu patru (rar, trei, șase) roți, acționat de un motor cu ardere internă, cu abur, cu electricitate sau aer comprimat. Are scaune pentru conducător și pentru cel puțin un pasager.

Automobilele sunt de obicei construite pentru a călători pe drumuri, dar există unele, mai ales vehicule utilitare, care permit călătorii în afara drumurilor - (off-road). Drumurile și autostrăzile sunt folosite în comun cu alte vehicule, cum sunt motocicletele și tractoarele.

Un automobil tipic are un motor cu ardere internă și patru roți, însă au apărut pe piață și mașini cu motoare hibride, cu gaz sau electrice. Au fost construite și  autovehicule cu trei roți, dar nu sunt prea răspândite din cauza problemelor de stabilitate.

În anul 2007 în lume existau aproape 800 de milioane de mașini în circulație (majoritatea în emisfera nordică) iar 42 de milioane de mașini noi erau produse în fiecare an.
În anul 2050 se aproximează că vor exista 4 miliarde de automobile la nivel mondial.

Istoric 

În 1769, francezul Nicolas-Joseph Cugnot realizează un vehicul cu trei roți propulsat prin forța aburului.
În 1801, englezul Richard Trevithick realizează un fel de locomotivă, numită Puffing Devil, dar care putea circula și pe drumurile rutiere.

Contribuții de pionierat în domeniul motoarelor cu ardere internă au adus: Nicéphore Niépce, François Isaac de Rivaz, Gustave Trouvé și alții.
Însă inventatorul automobilului în accepția modernă este considerat Karl Benz.
În 1878, acesta proiectează un nou tip de motor cu ardere internă, mult îmbunătățit și care va fi patentat un an mai târziu.

Descriere

Compunerea automobilului 
Părțile principale ale oricărui automobil sunt motorul, șasiul, caroseria și partea electrică.

Motor 

Motorul este sistemul fizic de generare a energiei mecanice care pune în mișcare sistemul de transmisie al automobilului. Un motor este compus din două părți: mecanismul motor și instalațiile auxiliare.

Șasiu 

 Șasiul automobilului este ansamblul organelor și instalațiilor care efectuează preluarea și transmiterea energiei mecanice de la motor  la roțile motoare, conducerea automobilului, susținerea și propulsia lui. Se compune din transmisie, sistemul de conducere, organele de susținere, organele de  propulsie și instalațiile auxiliare. Mai tine si motorul și caroseria.

 Sistem de transmisie

Transmisia sau sistemul de transmisie preia, transmite, modifică și distribuie momentul motor la roțile motoare ale automobilului.

 Sistem de conducere

Sistemul de conducere asigură deplasarea automobilului pe traseul dorit. Este compus din  mecanismul de direcție și sistemul de frânare.

 Sistem de susținere

Organele de susținere suportă greutatea automobilului și preiau forțele rezultate din propulsie frânare și rezistențele ce apar în deplasarea pe drum a automobilului. Cuprind cadrul, carterele punților și organele de suspensie.

 Sistem de propulsie

Sistemul de propulsie transformă mișcarea de rotație în mișcare de translație și ajută automobilul să se sprijine pe drum sau pe sol.

  Instalații auxiliare ale șasiului

Instalațiile auxiliare  asigură confortul, siguranța circulației și controlul exploatării automobilului. Ele sunt instalația de iluminat, instalația de semnalizare, instalația de încălzire, instalația de aerisire, ștergătoarele de parbriz, etc.

Caroserie 
Caroseria este partea principală a automobilului care are rolul de purtător al persoanelor sau mărfurilor sau instalațiilor montate pe automobil, asigurând izolarea și autonomia încărcăturii față de restul automobilului și de mediul înconjurător.

Compunerea caroseriilor este dependentă de destinația automobilului comportând diferențe conforme scopului pentru care sunt făcute. În general caroseriile automobilelor au o parte inferioară bazală, orizontală (platformă), o parte laterală și o parte superioară (acoperiș). În plan orizontal se împarte în partea anterioară, destinată conducătorului automobilului și partea posterioară destinată încărcăturii (instalații, persoane, mărfuri).

Funcționarea automobilului

Clasificare 
Automobilele se clasifică după următoarele criterii principale:
 destinație (felul transportului);
 particularități constructive (tipul motorului, tipul transmisiei, tipul propulsiei);
 numărul punților
 capacitate de trecere.

După destinație

Automobile pentru transportul persoanelor 
 Autoturisme - automobile care, prin construcție și echipare, sunt destinate transportului unui număr redus de persoane, bagaje și/sau al bunurilor acestora, având o capacitate de două până la 7 locuri pe scaune, inclusiv cel al conducătorului auto. Acestea se pot conduce cu categoria de permis auto B.
 Microturisme - cilindree: 200–250 cm³ (1 – 2 locuri)
 Mici - cilindree: 500–1000 cm³ (2 – 4 locuri)
 Mijlocii - cilindree: 1000–2000 cm³ (4 – 5 locuri)
 Mari - cilindree: 2000–4000 cm³ (4 – 6 locuri, de exemplu limuzinele)
 Foarte mari - cilindree: 3000–8000 cm³ (4 - 7 locuri)
 Microbuze - autobuze destinate și echipate pentru transportul unui număr redus de persoane și al bagajelor acestora.
 Cu capacitate mică (6 - 16+1 locuri) - Acestea se pot conduce cu categoria de permis auto D1.
 Cu capacitate mare (18 - 22+1  locuri) - Acestea se pot conduce cu categoria de permis auto D.
 Autobuze - autovehicule destinate și echipate pentru transportul unui număr mai mare de persoane și al bagajelor acestora. Acestea se pot conduce cu categoria de permis auto D.
 cu capacitate mică (15 - 30  locuri)
 Cu capacitate mijlocie (30 - 70  locuri)
 Cu capacitate mare (70 - 100 locuri)
 Cu capacitate foarte mare (peste 100 locuri)

Automobile pentru transportul mărfurilor 
Se clasifică  și după încărcătura utilă exprimată newtoni (N).
 Autoutilitară - cu încărcătură utilă până la 10.000 N, caroserie închisă și cabină separată.
 Autocamionetă - cu sarcină utilă de circa 15.000 - 20.000 N, caroserie închisă sau acoperită cu coviltir și cabină separată.
 Autocamion - are caroserie deschisă sau acoperită cu prelată. După capacitatea de încărcare autocamioanele pot fi: 
 Autocamioane ușoare - cu sarcina utilă de 15.000 N – 30.000 N
 Autocamioane mijlocii - cu sarcina utilă de 30.000 N – 80.000 N
 Autocamioane grele - cu sarcina utilă  de 80.000 - 120.000 N
 Autocamioane foarte grele - cu sarcina utilă de peste 120.000 N
 Autobasculantă – prevăzută cu o benă basculantă pentru încărcătură și cabina conductorului separată de caroserie.

Automobile speciale 
Automobilele din această categorie efectuează numai anumite transporturi și servicii.
 Autocisternă – echipată cu unul sau două recipiente pentru transportul lichidelor
 Autoizotermă
 Autofrigorifică – cu caroserie închisă termoizolantă, pentru transportul bunurilor alterabile
 Automacara – echipată cu o macara pentru ridicarea sarcinilor
 Autosanitară (ambulanță) – dotată cu instalații medicale pentru stabilizarea și transportul bolnavilor
 Autoatelier – amenajat cu utilaje pentru executarea reparațiilor
 Autotractor – pentru tractarea semiremorcilor
 Autostropitoare
 Autoscară
 Autoplug

După particularitățile constructive 
Se consideră următoarele criterii de distincție ale automobilelor: tipul motorului, tipul transmisiei, tipul propulsiei.

După tipul motorului 
 Automobile cu motoare termice
 Motoare cu aprindere prin scânteie - M.A.S.(în patru sau doi timpi)
 Motoare cu aprindere prin comprimare - M.A.C. (motor Diesel în patru sau doi timpi) 
 Motoare cu piston rotativ (Wankel)
 Motoare cu  turbine cu gaze
 Motoare cu reacție
 Motoare cu abur
 Automobile cu motoare electrice
 cu baterii de acumulator → vezi Autovehicul electric
 cu pilă de combustie

După tipul transmisiei 
 Automobile cu transmisie mecanică
 Automobile cu transmisie hidrodinamică
 Automobile cu transmisie hidromecanică
 Automobile cu transmisie electrică

Tipul propulsiei 
 Automobile cu roți cu pneuri
 Automobile cu roți cu șenile

După numărul punților 
Se consideră drept criteriu de departajare totalul punților și numărul punților motoare.
 Automobile cu două punți
 Automobile 4x2 
 Automobile 4x4
 Automobile cu trei punți
 Automobile 6x2
 Automobile 6x4
 Automobile 6x6
 Automobile cu patru punți
 Automobile 8x4
 Automobile 8x6
 Automobile 8x8

După capacitatea de trecere 
 normală: 2x4 (destinate pentru deplasarea pe drumuri bune)
 mare: 4x4, 4x6, 6x6; 8x8 (destinate pentru deplasarea pe drumuri de orice categorie, numite și automobile de teren)

Vezi și 
 accident de circulație
 ambulanță
 autostradă
 camion
 computer de bord
 drum
 mărci de automobile
 număr de înmatriculare

Referințe

Bibliografie 
 Viorel Cazan, Vargyas Zsolt (2007). Curs de legislație rutieră, conducere preventivă, mecanică, prim ajutor, Editura Calipso, Suseni, Târgu Mureș
 Gheorghe Frățilă, Mariana Frățilă, S. Samoilă (2007). Automobile-Cunoaștere, Întreținere, Reparare, ediția  a-VIII-a, Editura Didactică și Pedagogică, București

Lectură suplimentară 
 Vehiculul zeilor: arheologia automobilului, Jörg Jochen Berns, Editura Univ. Alexandru Ioan Cuza, 2006

Legături externe 

 Invențiile care au schimbat automobilul și oamenii din spatele lor, septembrie 2014, Promotor.ro
 O istorie verde: povestea mașinilor prietenoase cu mediul, 15 decembrie 2009, Alexandru Safta, Descoperă
 Top 10 - Cele mai scumpe automobile din lume, 30 iulie 2008, Nicu Parlog, Descoperă
 Sfaturi și recenzii auto, cautimasina.ro
 Cum circulau primii șoferi , 9 iunie 2012, Ziarul Lumina